Nordjyllands Politi har anholdt en 21-årig mand, der stjal dødbringende medicin fra Aalborg Universitetshospital.

En 21-årige mand er anholdt og sigtet for op til flere gange at have stjålet en lang række farligt medicin fra et aflåst køleskab på Aalborg Universitetshospital. Det oplyser Nordjyllands Politi, som via overvågningsbilleder har fundet frem til gerningsmanden, hvorefter de ransage hans lejlighed og fandt medicin. Der blev også fundet medicin ved gerningsmandens kammerat. Den 21-årige mand var i tidsrummet mellem 1. maj og 1. juni patient på hospitalet. Nordjyllands Politi advarede for ti dage siden kraftigt mod medicinen, idet den i de forkerte hænder kunne være dødbringende.